recursal/SuperWikiNEXT-32B huggingface dataset:
**வெய்ச்சி** என்பது இருவர் விளையாடும் ஒரு பலகை விளையாட்டு. (Traditional: 圍棋; Simplified: 围棋), ஜப்பானிய மொழியில் ***இகோ*** (囲碁, ****இகோ****?) அல்லது ***கோ*** (碁, ****கோ****?), கொரிய மொழியில் ***பாடுக்*** (hangul: 바둑). சீனாவில் தோன்றிய இவ்விளையாட்டு அங்கே 2500 ஆண்டுகளாக விளையாடப்பட்டு வருகிறது. இது கிழக்காசியாவிலேயே அதிகம் விளையாடப்படுவதாக இருப்பினும், அண்மைக் காலங்களில் உலகின் பிற பகுதிகளிலும் அறிமுகமாகி உள்ளது. இதன் விதிகள் எளிமையானவை எனினும், சிக்கலான உத்திப் பயன்பாடுகளுக்காக இது பெயர் பெற்றது.

இவ்விளையாட்டுக்கான பலகை குறுக்கும் நெடுக்குமாக வரையப்பட்ட பல கோடுகளைக் கொண்டது. விளையாடுபவர்களில் ஒருவருக்கு வெள்ளை நிறக் காய்களும், மற்றவருக்குக் கருநிறக் காய்களும் ஒதுக்கப்பட்டிருக்கும். விளையாடுபவர்கள் மாறி மாறி ஒவ்வொரு காயாக வெறுமையாக இருக்கும் வெட்டுப் புள்ளிகளில் வைப்பர். பொதுவாகப் பலகைகள் 19 x 19 கோடுகளைக் கொண்டிருக்கும். விளையாடும் நேரத்தைக் குறைப்பதற்கும், பயிற்சி பெறுவதற்காகவும் சிறிய பலகைகளையும் பயன்படுத்துவது உண்டு. இவை 13 x 13, 9 x 9 போன்ற அளவில் கோடுகளைக் கொண்டிருப்பது உண்டு. விளையாட்டின் இலக்கு பலகையில், எதிராளியிலும் கூடுதலான பகுதிகளைக் கட்டுப்படுத்துவது ஆகும்.
அச்சுப்பிழை
**தீய வேத நூல்** (*The Wicked Bible*) அல்லது **ஒழுக்கங்கெட்ட வேத நூல்** அல்லது **பாவிகளின்வேத நூல்** என்பது, 1631ல் இலண்டன் ராயல் பதிப்பகத்தில் மூலம் வெளியிடப்பட்ட ஒரு விவிலிய பதிப்பை குறிக்கும் சுட்டுப்பெயர் ஆகும். இங்கிலாந்தின் அதிகாரப்பூர்வமான அரசர் ஜேம்ஸ் விவிலிய மறுபதிப்பாக வந்த இதை இராபர்ட் பர்கரும், மார்ட்டின் லூகாசும் எழுதினர். இதில் பத்துக் கட்டளைகளில் வரும் ஏழாவது கட்டளையான "Thou shalt not commit adultery" (*விபச்சாரம் செய்யாதே*) என்பது "Thou shalt commit adultery" (*விபச்சாரம் செய்*) என்று தவறுதலாக அச்சிடப்பட்டிருந்தது. இதுவே இந்த பதிப்புக்கு தீய விவிலியம் என பெயர்வரக் காரனமாகும். இந்த தவறு கண்டுபிடிக்கப்பட்டவுடன், விற்பனை செய்யப்பட்ட பிரதிகள் மீண்டும் கைப்பற்றப்பட்டு இசுடார் சேம்பர் எனப்படும் இங்கிலாந்தின் சட்டவறையின் முன்னிலையில் தீ வைத்து அழிக்கப்பட்டன. மேலும் இதை பதிப்பித்த பதிப்பகத்துக்கு 300 பவுண்டுகள் அபராதம் விதிக்கப்பட்டதுடன், அதன் பதிப்பக அனுமதியும் ரத்து செய்யப்பட்டது.

இதன் பெரும்பான்மையான பிரதிகள் அழிக்கப்பட்ட போதும், சில இன்றும் காணக்கிடைக்கின்றன. அவற்றில் ஒன்று நியூ யோர்க் பொது நூலகத்திலும், மற்றொண்டு டெக்சாசில் உள்ள டம்கம் வேத நூல் அருங்காட்சியகத்திலும், பிறிதொன்று இங்கிலாந்து தேசிய நூலகத்திலும் உள்ளன. மேலும் இதன் சொற்ப எண்ணிக்கை, புகழ் காரனமாக இது இன்றைய நிலவரத்தில் 99,500 அமெரிக்க டாலர்கள் வரை விலை போகின்றது.

மேற்கோள்கள்
-----------

1. ↑  Kohlenberger, III, John R (2008). *NIV Bible Verse Finder*. Grand Rapids MI: Zondervan. பக். viii. பன்னாட்டுத் தரப்புத்தக எண்:978-0-310-29205-0. .
2. ↑  "English Bibles," Dunham Bible Museum,
3. ↑  Greatsite.com platinum room retrieved and archived பரணிடப்பட்டது 2014-05-31 at the வந்தவழி இயந்திரம் 5 May 2010
**மூரிசு பள்ளிவாசல்** *(ஆங்கிலம்: Moorish Mosque)* எனப்படும் இந்த இசுலாமிய தொழுகை சாலை, வடமேற்கு இந்தியாவின் பஞ்சாப் மாநிலத்திலுள்ள கபுர்த்தலா நகரின் நடுப்பகுதியில் அமைந்துள்ளது. அக்காலத்திய ஆட்சியாளர்களின் மத நல்லிணத்திற்கு சான்றாக விளங்குகிற இப்பள்ளிவாசலை, இந்திய தொல்பொருள் ஆய்வுக் கழகம் பாரம்பரியச் சின்னமாக அறிவித்துள்ளது.

மொரோக்கோவின் மரகேசு நகரின் கிராண்ட் மசூதியின் அடிப்படை தோற்றமளிப்பதாக உள்ள இப்பள்ளிவாயல், பிரஞ்சு கட்டிடக்கலைஞர் 'எம். மாண்டிக்ஸ்' என்பவரால் கட்டப்பட்டுள்ளது. இதன் வரலாறு மற்றும் கலாச்சாரப் பெருமை சுற்றுலாப் பயணிகளை ஈர்க்கும் இது, பஞ்சாபின் 'மினி பாரிஸ்' என அழைக்கப்படும் கபுர்த்தலாவில் நிர்மாணிக்கப்பட்டுள்ளது. மேலும், இந்த மசூதி தென்கிழக்கு ஆசியாவின் சிறந்த ஒன்றாகவும் கூறப்படுகிறது.

சான்றாதாரங்கள்
--------------

1. ↑  "Aam Khas Bagh, Sirhind". www.discoveredindia.com (ஆங்கிலம்). 2016. 13 யூலை 2016 அன்று பார்க்கப்பட்டது. Check date values in: `|accessdate=` (உதவி)
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
**செங்கல்பட்டு உழவர் வழக்கு** (*Chingleput Ryots' Case*) பிரித்தானிய இந்தியாவின் சென்னை மாகாணத்தில் 1881-83 காலகட்டத்தில் நடைபெற்ற ஒரு வழக்கு. இதில் சென்னை மாகாண ஆளுனர் எம். ஈ. கிராண்ட் டஃப்பின் நடத்தை மாகாண மக்களிடையே கடும் அதிருப்தியை ஏற்படுத்தியது. இந்திய தேசியவாதிகள் காலனிய ஆட்சியின் கொடுங்கோன்மைக்கு எடுத்துக்காட்டாக இவ்வழக்கை முன்னிலைப்படுத்தினர்.

1881 இல் செங்கல்பட்டில் சில உழவர்கள் தங்களை ஒரு தாசில்தார் மிரட்டிப் பணம் பிடுங்குவதாக நீதிமன்றத்தில் வழக்குத் தொடர்ந்தனர். இதற்கு பதிலடி தரும் வகையில் அத்தாசில்தார் செங்கல்பட்டு மாவட்ட ஆட்சியரிடம் தனக்கிருந்த செல்வாக்கைப் பயன்படுத்தி அவ்வுழவர்கள் மீது பொய்ச் சான்றளித்ததாக பதில் வழக்குத் தொடர்ந்தார். உழவர்கள் தொடர்ந்த வழக்கில் அரசு ஆவணங்களில் பொய்யான தரவுகளைச் சேர்த்தற்காக இரு ஆண்டுகள் தாசில்தாருக்குக் கடுங்காவல் தண்டனை வழங்கப்பட்டது. இதனை எதிர்த்து அவர் சென்னை உயர் நீதிமன்றத்தில் மேல் முறையீடு செய்தார். உயர் நீதிமன்றம் அவரது தண்டனையை ஒரு ஆண்டாகக் குறைத்தது, ஆனால் அவர் குற்றவாளி என்ற தீர்ப்பை ஒத்தி வைக்கவில்லை. தாசில்தார் மீண்டும் மேல்முறையீடு செய்த போது அதனை ஏற்க உயர்நீதிமன்றம் மறுத்து விட்டது. ஆனால் சென்னை ஆளுனர் இதில் தலையிட்டு, தாசில்தாருக்கு எதிராகப் போதிய சாட்சியங்கள் இல்லை என்று காரணம் கூறி அவரை விடுதலை செய்துவிட்டார். வழக்கில் தாசில்தாருக்கு உதவிய மாவட்ட ஆட்சியர் பின்னாளில் ஆளுனரின் வருவாய்த்துறைச் செயலராகப் பதவியேற்றார்.

சென்னை ஆளுனரின் நடத்தை இந்திய ஊடகங்களில் கடுமையாகச் சாடப்பட்டது. உழவர்களின் நிலையை ஆதரித்த *த இந்து* இதழ் ஆளுனரின் செயல்பாடு "பிரித்தானிய நீதித்துறைக்கு ஏற்பட்ட களங்கம்" என வர்ணித்தது. இச்சம்பவம் குறித்து பிரித்தானிய நாடாளுமன்றத்திலும் விவாதிக்கப்பட்டது.

மேற்கோள்கள்
-----------

* WILLING TO STRIKE AND NOT RELUCTANT TO WOUND பரணிடப்பட்டது 2012-11-07 at the வந்தவழி இயந்திரம்
**செங்கால் நாரை** (*Ciconia ciconia* - White Stork)  நாரை (சிகோனிடே) குடும்பத்தைச் சேர்ந்த ஓர் நீர் இறங்கு பறவை ஆகும். இது வெண்ணிற சிறகுத் தொகுதியையும் கருநிற இறகினையும் உடையது; நீண்ட செந்நிற கால்களும் செந்நிற அலகும் இப்பறவையை எளிதில் இனங்காண உதவும். 100-இலிருந்து 115 செ.மீ வரை இதன் உயரம் இருக்கும்.

பரவல்
-----

செங்கால் நாரைகள் இனப்பெருக்கம் செய்யுமிடங்களின் பரவல் 80 மே.-லிருந்து 500 கி. வரையும் 320 தெ.-லிருந்து 600 வ. வரையிலான பகுதிகளாகும். இதனடிப்படையில் இவற்றை ஐரோப்பியத் தொகை, ஆப்பிரிக்கத் தொகை, ஆசியத் தொகை என வகைப்படுத்தலாம்.

சதுப்பு நிலங்கள், களிமண் நிலங்கள், நீர்நிலை கூடிய திறந்தவெளிகள் இவையே இந்நாரைகளின் விருப்பமான இருப்பிடங்களாகும். மனிதர்கள் வாழ்விடங்களுக்கருகிலும் இவை கூடு கட்டி இனப்பெருக்கம் செய்கின்றன.

ஐரோப்பியர்கள் இந்த நாரை தான் குழந்தையைக் கொண்டு வரும் பறவை என நம்புகின்றனர். அங்கே, முக்கியமாக ஆலந்து, போலந்து ஆகிய நாடுகளில் செங்கால் நாரை மக்களுக்கு நெருங்கிய பறவைகளில் ஒன்று. வீட்டு மாடியில், குறிப்பாக, புகைபோக்கியில் கூடு கட்டினால் அது நல்லது என்று கருதுகின்றனர். அதைப் பாதுகாக்க வீட்டுக்காரருக்கு அரசு ஒரு ஊக்கத்தொகை கொடுக்கின்றது. மனிதரின் அருகாமைக்கு இவை நன்கு பழகியிருக்கின்றன.

வலசை
----

பனிப்பொழிவில் தரை பனியால் மூடப்படும் போது இவை கூட்டம் கூட்டமாக வலசை போக ஆரம்பிக்கின்றன. சில கூட்டம் ஆப்பிரிக்காவிற்குச் செல்கின்றன. வேறு சில இந்தியா நோக்கிப் பயணிக்கின்றன. அவற்றில் பெரும்பான்மை (எண்ணிக்கையில் குறைந்த அளவே) மராட்டிய, கருநாடகப் பகுதிகளை வந்தடைகின்றன; தமிழ்நாட்டிற்கு இவை மிக அரிதாகவே வருகின்றன. (தாராபுரம் கீரனூரில் 1987-இலும் வேலூரிலும் செங்கால் நாரைகள் பதிவு செய்யப்பட்டுள்ளன). 
ஸ்பெயின், போர்ச்சுகல் நாடுகளில் உள்ள செங்கால் நாரைகள் அங்குள்ள குப்பைக் கூளங்களில் ஆண்டு முழுவதும் உணவு கிடைப்பதால் வலசை போவதை நிறுத்தி விட்டனவா என்று 2013இல் மேற்கொள்ளப்பட்ட ஓர் ஆய்வு வினவுகிறது.

உணவு
----

பூச்சிகள் (வெட்டுக்கிளி, தத்துக்கிளி), தவளை/தேரை, தலைப்பிரட்டைகள், மீன், கொறி விலங்குகள், பாம்பு, ஊர்வன, மண்புழு, சிப்பிகள் ஆகியவை செங்கால் நாரைகளின் உணவுப் பட்டியலாகும்.

### உண்ணும் முறை

அலகினைத் தரைநோக்கி உள்ளவாறு வைத்தபடியே கம்பீரமாக நடந்து செல்லும் இந்நாரை. இரையைக் கண்டவுடன் தன் தலையை சற்று பின்னிழுத்து பிறகு வேகமாக முன்னே அலகைச் செலுத்தி தன் இரையைப் பிடிக்கும்.

கலைச்சொற்கள்
------------

* சிறகுத் தொகுதி = plumage | வலசை போதல் = migration
* இனப்பெருக்கம் = breeding | வளையம் பொருத்துதல் = ringing
* தொகை = population | சதுப்பு நிலம் = marshy land
* நீர் இறங்கு பறவை = wading bird

மேற்கோள்கள்
-----------

1. ↑   IUCN சிவப்புப் பட்டியல்
2. ↑   பரணிடப்பட்டது 2013-12-19 at the வந்தவழி இயந்திரம் பேர்டுலைப் இண்டர்நேசனல்
3. ↑   The Life Of The White Stork - Fr. Haverschmidt
4. ↑  தியோடார் பாஸ்கரன் - உயிர்மையில்
[*தொடர்பிழந்த இணைப்பு*]
5. ↑   இந்தியன் பேட்சு - தொகுதி 3 - எண் 1 (சனவரி-பெப்ருவரி 2007
6. ↑  பல்லுயிரியம் - ச. முகமது அலி - பக். 101
7. ↑  சு. தியோடார் பாஸ்கரன் - உயிர்மையில்
[*தொடர்பிழந்த இணைப்பு*]
8. ↑  Research project to discover why white storks have stopped migrating
9. ↑   பரணிடப்பட்டது 2011-12-01 at the வந்தவழி இயந்திரம் நேசனல் சூவாலாசிகல் பார்க்கு
**பி. என். சுந்தரம்** (*P. N. Sundaram*, 18 மார்ச் 1934 - 22 மார்ச் 2010) 250 திரைப்படங்களுக்கு மேல் பணிபுரிந்த ஒரு இந்திய ஒளிப்பதிவாளர் ஆவார். இவர் தமிழ், ஆங்கிலம், தெலுங்கு, கன்னடம், மலையாளம், இந்தி ஆகிய மொழி திரைப்படங்களில் பணிபுரிந்துள்ளார். ஒரு நடுத்தர வர்க்க குடும்பத்தை சேர்ந்த அவர் இளம் வயதில் மிகவும் வறுமையில் வாடினார். தன் முதல் வேலையை கேமரா உதவியாளராக தொடங்கினார். FEFSI மற்றும் SICA ஆகிய அமைப்புகள் தோன்றுவதற்கு முக்கிய காரணமாக இருந்தவர். உயர்ந்த மனிதன் என்னும் திரைப்படத்திற்காக தமிழ்நாடு அரசின் சிறந்த ஒளிப்பதிவாளர் விருதை 1968-ஆம் ஆண்டு பெற்றார்.

திரைப்படங்கள்
-------------

* உயர்ந்த மனிதன்
* தங்க பதக்கம்
* வியட்நாம் வீடு

மேலும் எம்,ஜி.ஆர், சிவாஜி கணேசன், கமலஹாசன், ஶ்ரீதேவி உட்பட பல முன்னனி நடிகர்களுடன் பணி புருந்துள்ளார்.

மேற்கோள்கள்
-----------

1. ↑  Moviebuzz (23 March 2010). "Cameraman P N Sundaram passes away". சிஃபி. 25 அக்டோபர் 2016 அன்று மூலம் பரணிடப்பட்டது. 15 October 2013 அன்று பார்க்கப்பட்டது.
2. ↑  "P N Sundaram passes away". *தி டைம்ஸ் ஆஃப் இந்தியா*. 23 March 2010. Archived from the original on 15 அக்டோபர் 2013.. பார்த்த நாள்: 15 October 2013.

வெளி இணைப்புகள்
---------------

ஐ.எம்.டி.பி இணையத்தளத்தில் பி. என். சுந்தரம்
**மணியனூர் முத்துக்குமாரசுவாமி கோயில்** தமிழ்நாட்டில் நாமக்கல் மாவட்டம், மணியனூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்துக்குமாரசுவாமி சன்னதியும், இடும்பன், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. தைப்பூசம் ( தை ) மாதம் முக்கிய திருவிழா நடைபெறுகிறது. கிருத்திகை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கணிதத்தில், ஒரு இடவெளியில் உள்ள  வ்வொரு முடிவற்ற  ஒழுங்கு வரிசை ஒரு ஒருங்கும் உள் ஒழுங்குவரிசையினை கொண்டிருப்பின் அது கச்சிதமான ஒழுங்கு இடவெளி எனப்படும்.
மெட்ரிக் வெளியில் கச்சிதத் தன்மையும், கச்சிதமான ஒழுங்கு தன்மையும் ஒன்றுக்கொன்று சமமானதாக இருந்த பொழுதும், பொதுவான இடவெளியில் அவை இரண்டும் சமமானதாகக் கருத முடியாது. ஒரு மெட்ரிக் வெளி X -ல் உள்ள ஒவ்வொரு ஒழுங்குவரிசையும் மெட்ரிக் வெளி X-ல் உள்ள ஒரு புள்ளியில் ஒருங்கும் உள் ஒழுங்குவரிசையினை கொண்டிருப்பின் அது கச்சிதமான(ஒழுங்கு) இடவெளி எனப்படும்.

சான்றாதாரம்
-----------

* Munkres, James (1999). *Topology* (2nd ). Prentice Hall. பன்னாட்டுத் தரப்புத்தக எண்:0-13-181629-2.
* Steen, Lynn A. and Seebach, J. Arthur Jr.; *Counterexamples in Topology*, Holt, Rinehart and Winston (1970). ISBN 0-03-079485-40-03-079485-4.
* Willard, Stephen (2004). *General Topology*. Dover Publications. பன்னாட்டுத் தரப்புத்தக எண்:0-486-43479-6. .

Cite bookTitleGeneral TopologyLast nameWillard, StephenPublisherDover PublicationsYear of publication2004ISBN0-486-43479-6Cite bookTitleGeneral TopologyLast nameWillard, StephenPublisherDover PublicationsYear of publication2004ISBN0-486-43479-6Cite bookTitleGeneral TopologyLast nameWillard, StephenPublisherDover PublicationsYear of publication2004ISBN0-486-43479-6Cite bookTitleGeneral TopologyLast nameWillard, StephenPublisherDover PublicationsYear of publication2004ISBN0-486-43479-6
**விருத்தாசலம் அமுதா** (பிறப்பு: மார்ச்சு 2 1970) கேரள மாநிலத்தின் காட்டூரில் பிறந்த இவர் தனது ஆரம்பக் கல்வியை பாலக்காட்டின் ஆர்பி கூடப் பள்ளியிலும், உயர்நிலைக் கல்வியை செயிண்ட் உயர்நிலைப் பள்ளியிலும் பெற்றுள்ளார். பின்பு மெர்சி கல்லூரியில் ஆங்கிலத்தில் இளங்கலைப் பட்டத்தினையும், விக்டோரியா கல்லூரியில் முதுகலைப் பட்டத்தினையும் பெற்ற இவர் கல்வித்துறையிலும் இளங்கலைப் பட்டத்தினைப் பெற்றுள்ளார்.

தொழில்முயற்சி
-------------

மெர்சி கல்லூரியிலும் விஸ்யு மெட்ரிகுலேசன் பள்ளியிலும் ஒன்றரை ஆண்டுகள் ஆசிரியராகப் பணியாற்றியுள்ளார்.

இலக்கியப் பணி
-------------

தனது 12வது வயதில் கவிதை எழுதத் தொடங்கிய இவர் குறிப்பாக புதுக்கவிதை எழுதுவதில் மிக்க ஆர்வம் காட்டி வருகின்றார். என்றாலும் சிங்கப்பூருக்கு புலம்பெயர்ந்ததன் பின்னர் இவர் பத்திரிகைக்கு எழுதத் தொடங்கினார். ‘அட்டை உலகம்’ எனும் தலைப்பிலான இவரது முதல் ஆக்கம் தமிழ் முரசு சனவரி 21 1999ல் இதழில் வெளிவந்தது.

பெற்ற விருதுகளும், கௌரவங்களும்
------------------------------

கல்லூரி, பல்கலைக்கழக மட்டத்தில் பலமுறை கவிதைப் போட்டிகளில் 1ம் பரிசில்களைப் பெற்றுள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**கேசுதிகிலியோன்** நகரியப் புறத்தோற்றம்

**கேசுதிகிலியோன்** (Castiglione township; இத்தாலியம்: Comune di Castiù (Castiglione delle Stiviere)) என்பது இத்தாலியில் வரலாற்றுச் சிறப்பு மிக்க ஒரு நகரியம் ஆகும். இவ்விடம் இத்தாலி நாட்டிலுள்ள, லோம்பார்டி நிருவாக மண்டலத்தின் கீழ்வரும் மேன்டுவா மாகாணத்தில் இருக்கிறது.

வீரமாமுனிவர் பிறந்த இடம்
------------------------

காஸ்திலியோனே தெல்லே ஸ்டிவியரே என்னும் இடத்தில்தான் தலைசிறந்த தமிழறிஞராகிய வீரமாமுனிவர் பிறந்தார். அவரது இயற்பெயர் கொஸ்தான்சோ ஜுசேப்பே எவுசேபியோ பெஸ்கி (Costanzo Giuseppe Eusebio Beschi). அவர் பிறந்த நாள் 1680, நவம்பர் 8. வீரமாமுனிவர் பிறந்த 300ஆம் ஆண்டுக் கொண்டாட்டம் காஸ்திலியோனே நகரில் 1980இல் நிகழ்ந்தது. தம் மண்ணில் பிறந்து வளர்ந்த ஒருவர் தமிழ் நாட்டுக்குச் சென்று அங்கே மறைப்பணி ஆற்றியதோடு தலைசிறந்த மொழிப்பணியும் ஆற்றி உலகப்புகழ் பெற்றதை காஸ்திலியோனே மக்கள் சிறப்பித்தார்கள். அவருடைய நினைவாக பதக்கம் வெளியிடப்பட்டது. அவர் நினைவைக் கொண்டாடும் விதத்தில் அவருக்குச் சிலையொன்றும் எழுப்பப்பட்டது. குறிப்பாக, வீரமாமுனிவருக்கு "தமிழ் மொழியின் தாந்தே" (Il Dante della lingua Tamil) என்னும் பட்டமளித்து ஊர்மக்கள் சிறப்பித்தனர். 

இத்தாலி நாட்டில் Divina Commedia (தெய்வீக இன்பிலக்கியம்) என்னும் தலைசிறந்த நெடும்பாடலை இயற்றி அழியாப் புகழ் பெற்றவர் தாந்தே அலிகியேரி (Dante Alighieri) என்னும் புலவர். அவரைப் போன்று, அவருடைய இலக்கியப் பாணியை அடியொற்றி, வீரமாமுனிவரும் தேம்பாவணி என்னும் தீஞ்சுவைக் காவியத்தை ஆக்கினார். மேலும் தமிழ் இலக்கியம், இலக்கணம், அகராதி, உரைநடை போன்ற படைப்புகளோடு பரமார்த்த குருவின் கதை போன்ற நகைச்சுவை இலக்கியத்தையும் ஆக்கிய வீரமாமுனிவரைத் தமிழுக்குத் தாம் அளித்தமை பற்றி காஸ்திலியோனே மக்கள் பெருமைப்படுகின்றனர்.
**மழைச் சோறு வழிபாடு** என்பது மழை வேண்டி நடத்தப்படும் மழை சடங்குகளில் ஒன்றாகும்.  பெண்களும் சிறுமிகளும் கிராமத்தில் உள்ள ஒவ்வொரு வீடுகளும் மழை சோறு வேண்டி நிற்கின்றனர். பிச்சையாக இடுகின்ற சோறினை சேகரித்து அனைவரும் பகிர்ந்து உண்கின்றனர். இந்த சடங்கு முறைகளால் மழை வரும் என்பது மக்களின் நம்பிக்கையாக இருக்கிறது.

மழை பொய்த்ததால் மக்கள் பின்வருமாறு பாடுகின்றனர்.

> வாளியிலே மாக்க ரைச்சு  
> 
> 
> 
> வாசலெல்லாம் கோலம் போட்டு  
> 
> கோலம் கரைய வில்லை  
> 
> கொள்ளை மழை பேயவில்லை
> 
> 
>

கூழ் காய்ச்சும் வழிபாடு
-----------------------

மாரி என்று மழையின் கடவுளாக வழிபடப்பட்டு மாரியம்மனாக வணங்கப்படும் தெய்வத்திற்கு கூழ் காய்ச்சி வணங்கும் முறையும் மழைச்சடங்குகளில் ஒன்றாகும். 

கூழ் காய்ச்சும் சடங்கிற்காக ஒவ்வொரு வீடாக சென்று தானியங்களை சேகரித்து வந்து அதனைக் கொண்டு கூழ் காய்ச்சி குடிக்கின்றனர்.

சான்றுகள்
---------

1. ↑  "மழை வேண்டி மழைச்சோறு எடுக்கும் வினோத வழிபாடு". *Dinamani*. 2022-07-06 அன்று பார்க்கப்பட்டது.
2. ↑  "மழைச்சோறு சேகரித்து வழிபாடு வறட்சியை விரட்ட நூதனம்". *Dinamalar*. 2013-04-02. 2022-07-06 அன்று பார்க்கப்பட்டது.
3. ↑  அ.கௌரன். "கொங்குநாட்டு மழைச்சோறு வழிபாடு" (in தமிழ்). *பழந்தமிழர் வழிபாட்டு மரபுகள்*.
**மணிமேகலை** (***Manimekalai***) வி. எஸ். ராகவன் இயக்கத்தில் 1959 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ஆர். மகாலிங்கம், பானுமதி மற்றும் பலர் நடித்துள்ளனர். வி. எஸ். நாராயணன் தயாரிப்பில், ஜி. ராமநாதன் இசை அமைப்பில், 9 ஏப்ரல் 1959 ஆம் தேதி வெளியானது.

நடிகர்கள்
---------

டி. ஆர். மகாலிங்கம், பி. பானுமதி, என். எஸ். கிருஷ்ணன், டி. ஏ. மதுரம், காக்கா ராதாகிருஷ்ணன், செருகளத்தூர் சாமா, தேவர், சி. எஸ். பாண்டியன், சந்தியா, டி. வி. குமுதினி

கதைச் சுருக்கம்
---------------

கோவலன், மாதவி தம்பதியினரின் மகள் மணிமேகலை (பி. பானுமதி) ஆவாள். மணிமேகலை இசையையும் ஆட்டத்தையும் கற்றவள். கோவலனின் மறைவிற்கு பின்னர், ஆன்மிகம் நிறைந்த சூழ்நிலையில் மணிமேகலையை வளர்த்தாள் மாதவி.

மணிமேகலையின் அழகில் மயங்கி, அவள் வசம் காதல் கொள்கிறான் இளவரன் உதய குமரன் (தெ. இரா. மகாலிங்கம்). ஆனால், காவேரிப்பூம்பட்டினத்திலிருந்து, நாக நாட்டின் தெந்தீவான மணிபல்லவத்திற்கு கடல் தேவதையால் அழைத்துச் செல்லப்படுகிறாள் மணிமேகலை. அந்தத் தீவில், முன் பிறப்பைப் பற்றி அறிந்து கொள்ளும் தர்ம அமர்வின் மூலமாக, தன் முன் பிறப்பைப் பற்றி அறிகிறாள் மணிமேகலை. அவள் புத்தரால் ஆசீர்வதிக்கப்பட்டவள் என்றும், உதய குமரன் தான் தன் கடந்த பிறவியின் கணவன் என்றும் அவளுக்கு தெரியவருகிறது. மேலும், உருமாறும் கலையையும் கற்கிறாள் மணிமேகலை.

புத்த மதத்தின் கோட்பாடுகளை தீவதிலகையின் மூலமாக கற்கிறாள் மணிமேகலை. பின்னர், அங்கே இருக்கும் ஒரு குளத்திரலிருந்து ஒரு கிண்ணம் அவளுக்கு கிடைக்கிறது. அது தான் அமுதசுரபி - உலகத்தின் பசியை போக்கும் வல்லமைக் கொண்டது. பின்னர், கடல் தேவதையின் உதவியுடன், மீண்டும் காவேரிப்பூம்பட்டினத்திற்கு திரும்பும் மணிமேகலை, தனக்கு நடந்த சம்பவங்களை தன் தாய் மாதிவிக்கு விளக்குகிறாள்.

அமுதசுரபியின் வரலாற்றையும் மகிமையையும் தெரிந்துகொண்ட மணிமேகலை, ஏழைகளின் பசையைப் போக்க அமுதசுரபி கிண்ணத்தை பயப்படுத்துகிறாள். இளவரசன் உதய குமரன் தொடர்ந்து மணிமேகலையை அடைய முயற்சி செய்கிறான். பின்னர் என்னவானது என்பது தான் மீதிக் கதையாகும்.

ஒலிப்பதிவு
----------

ஜி. ராமநாதன் இப்படத்திற்கு இசை அமைத்திருந்தார். தஞ்சை. என். ராமையா தாஸ், ஏ. மருதகாசி, கம்பதாசன், கண்ணதாசன் ஆகியோர் இப்படத்தின் பாடலாசிரியர்கள் ஆவர்.

தயாரிப்பு
---------

ஐம்பெரும் காப்பியங்களில் ஒன்றான மணிமேகலை என்ற காப்பியத்தைத் தழுவி எடுக்கப்பட்ட படமாகும்.

மேற்கோள்கள்
-----------

1. 1 2 3  "www.dhool.com". Archived from the original on 2018-04-19. 2019-03-03 அன்று பார்க்கப்பட்டது.CS1 maint: unfit url (link)

வெளி-இணைப்புகள்
---------------

* 
*
செஃப்லிரா இலையில் மழை தூசி (பாரிஸ் அருகில், பிரான்ஸ்)
**மழைத் தூசி** (*rain dust*) அல்லது **பனித் தூசி** (*snow dust*) பல்வேறு மழை வடிவில் தூசியுடன் கலந்து தாவரங்களின் இலைகளின் மேல் படர்கிறது இதை நுண்ணோக்கி இல்லாமல் பார்க்கலாம் .

புவியியல்
---------

 வட ஆபிரிக்காவின் வடக்குப் பகுதியின் வளிமண்டலப் பற்றாக்குறைகளிலிருந்து தூசி ஏற்படுகிறது. மொராக்கோ மற்றும் மத்திய அல்ஜீரியாவில் உள்ள சஹாரா, அட்லஸ் மலைகள் ஆகியவற்றிலிருந்து காற்றினால் அல்லது மழையால் தூசி பரவுகிறது. பல்லேரிக் தீவுகள் ஆகியவை பாலைவன தூசின் முக்கிய ஆதாரங்களை அடைகின்றன.ள்ள .[1]

சேற்று மழைகள் ஒப்பீட்டளவில் 1990 களின் தொடக்கத்தில் மத்தியதரைக் கடல் பகுதியில் அதிகரித்து வருகின்றன.

இது வட அமெரிக்காவின் வறண்ட பாலைவன பகுதிகளில் மேற்கு டெக்சாஸ் அல்லது அரிசோனாவில் ஏற்படுகிறது. இது மார்ச் 18, 2008 அன்று டெக்ஸிகில் உள்ள பெக்ஸார் கவுண்டி பகுதியில் அவ்வப்போது புல்வெளிகளில் நடக்கிறது.

தூசி கலவை
---------

 மழை காரம் (base) வகையை சேர்ந்தது. பெரிய துகள்களில் சில சல்பேட் மற்றும் கடல் உப்பு (முக்கியமாக சோடியம், குளோரின் மற்றும் மெக்னீசியம்) போன்ற இரசாயனங்கள் கலவையாகும். குறைவான அளவிலான தாதுக்கள்: இலை, குவார்ட்ஸ், ஸ்மெக்டைட், பலிர்கோரைட், கயோலினைட், கால்சிட், டோலோமைட் மற்றும் ஃபெல்ஸ்பேர்ஸ் உள்ளது. 
[2]

முக்கியத்துவம்
--------------

மழைக்காலங்களில் உள்ள திடப்பொருட்களின் அளவு m2 க்கு 5.3 கிராம் என மதிப்பிடப்பட்டுள்ளது (மான்ட்சென்னி, கத்தோலோனியாவில் செய்யப்பட்ட ஒரு ஆய்வில்) இந்த இடத்தில் தூசிக்கு 34% கால்சியம் தேவைப்படுகிறது. தூசி துகள்கள் வைப்பு அளவு ஆண்டு பொறுத்து மிகவும் மாறி உள்ளது. சஹாரன் தூசி கணிசமாக மழை நீர் pH அதிகரிக்கிறது. இது அமில மழையின் விளைவுகளை எதிர்க்கலாம். செர்னோபில் பேரழிவின் கதிரியக்கம் 2000 ஆம் ஆண்டில் கிரேக்கத்திற்கு மழை தூசி கொண்டு வந்தது.[3]

குறிப்புகள்
-----------

1. ↑  Avila, Anna; Queralt-Mitjans, Ignasi; Alarcón, Marta (1997). "Mineralogical composition of African dust delivered by red rains over northeastern Spain". *Journal of Geophysical Research* **102**: 21977. doi:10.1029/97JD00485. Bibcode: 1997JGR...10221977A.
2. ↑  Fornós, Joan J. Crespí, Damià; Fiol, Lluís (1997). "Aspectes mineralogics i texturals de la pols procedent de les pluges de 1ang a les IIles Balears: la seva importancia en alguns processos geologics recents". *Boll. Soc. Hist. Nat. Balears* **40**: 114–122. .
3. ↑  Papastefanou, C; Manolopoulou, M; Stoulos, S; Ioannidou, A; Gerasopoulos, E (2001). "Coloured rain dust from Sahara Desert is still radioactive". *Journal of Environmental Radioactivity* **55** (1): 109–112. doi:10.1016/S0265-931X(00)00182-X. பப்மெட்:11381550.
E=உயிரணு புறவெளி; P=முதலுருமென்சவ்வு; I=உயிரணு அகவெளி
**ஒருங்கிணைந்த சவ்வுப் புரதம்** (integral membrane protein; IMP) என்பது உயிரியச்சவ்வுடன் நிரந்தரமாகப் இணைக்கப்பட்ட புரத மூலக்கூறுகளையோ அல்லது புரதங்களின் தொகுப்பையோ குறிக்கும். சவ்வின் குறுக்கிலுள்ளப் புரதங்கள் வளைய கொழுமியங்களால் (சவ்வுப் புரதங்களுடன் நேரடியாகத் தொடர்பு உள்ள கொழுமியங்கள்) சூழப்பட்டுள்ளன. உயிரியச்சவ்விலிருந்து இத்தகுப் புரதங்களை சோப்பு பொருள்கள் (detergents), மின்முனைவற்ற கரைப்பான்கள் அல்லது சில நேரங்களில் இயல்பு நீக்கிகளைக் (denaturants) கொண்டு மட்டுமேப் பிரிக்க முடியும். உயிரினத்தின் புரதங்களைக் குறியீடு செய்யும் மரபுத்தொகையின் கணிசமான பகுதி இப்புரதங்களுக்கானக் குறியீடுகளைக் கொண்டுள்ளன[1]. அனைத்து மாறுபக்கச்சவ்வுப் புரதங்களும் (transmembrane proteins) ஒருங்கிணைந்தச் சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை[2].

மேற்கோள்கள்
-----------

1. ↑  Wallin E, von Heijne G (1998). "Genome-wide analysis of integral membrane proteins from eubacterial, archaean, and eukaryotic organisms". *Protein Science* **7** (4): 1029–38. doi:10.1002/pro.5560070420. பப்மெட்:9568909.
2. ↑  Steven R. Goodman (2008). *Medical cell biology*. Academic Press. பக். 37–. பன்னாட்டுத் தரப்புத்தக எண்:978-0-12-370458-0.. பார்த்த நாள்: 24 November 2010.
**விருப்பாச்சி ஆறுமுக நாயனார் திருக்கோயில்** (*Virupatchi Arumuga nainar Temple*), இந்தியாவின் தமிழ்நாடு மாநிலத்திலுள்ள தேனி மாவட்டம் கோடாங்கிபட்டி கிராமத்தில் அமைந்துள்ளது. ஆயிரம் ஆண்டுகள் பழமையான தீர்த்தத் தொட்டியினை கொண்டுள்ளதாலும், விருப்பாச்சி என்ற ஊரில் பக்தருக்கு அருள்புரிந்த முருகன் எழுந்தருளிய தலம் என்பதாலும், ஆறு முகங்களை கொண்ட சிலை அமைப்பில் காட்சி தருவதாலும் இத்தலம் தீர்த்தத் தொட்டி விருபாச்சி ஆறுமுக நாயனார் திருக்கோயில் என்ற பெயராலும் அழைக்கப்படுகிறது.

கோவிலின் வழிபாடுகள் மற்றும் சிறப்புகள்
--------------------------------------

மூலவராக ஆறுமுக நயினார் என அழைக்கப்படும் முருகன் சிலை இங்கு உள்ளது. மயில் மேல் அமர்ந்த நிலையில் ஆறு முகங்களுடன் முருகன் காட்சியளிக்கிறார். அருகில் 7 தலை நாகம் மற்றும் மயில் வாகனத்துடன் நாக சுப்பிரமணியர் சிலை ஒன்றும் உள்ளது. மூலவர் சன்னதியின் மேல் உள்ள விமானம் திரிதளம் என அழைக்கப்படுகிறது. கோயில் முன்பு முருக தீர்த்தம் எனப்படும் வற்றாத தீர்த்த தொட்டி உள்ளது. நாக தோசத்தால் பாதிக்கப்பட்டவர்கள் தோசம் நீங்க வேண்டி இந்த தீர்த்த தொட்டியில் நீராடுகின்றனர். பின்னர் நாகசுப்பிரமணியருக்கு பாலாபிசேகம் செய்து வழிபடுகின்றனர். குடும்ப நலம், தொழில் முன்னேற்றம், கல்வி சிறக்க பக்தர்கள் இங்கு வந்து வழிபடுகின்றனர். தீர்த்த தொட்டியின் சுவற்றில் விநாயகர், முருகன், சிவலிங்கம், வழிபட்ட நிலையில் சப்த கன்னியர் சிலைகள் உள்ளன. விருப்பாச்சி ஆறுமுக நயினார் திருக்கோயில் இந்து சமய அறநிலையத் துறையின் கட்டுப்பாட்டில் உள்ளது.

மேற்கோள்கள்
-----------

1. ↑  "https://www.valaitamil.com/murugan-temple-arulmigu-arumuga-nayenaar-thirukyoil-t837.html". வலைத்தமிழ்.. பார்த்த நாள்: 10 December 2022.
2. ↑  "அருள்மிகு ஆருமுக நயினார் திருக்கோயில்". தினமலர்.. பார்த்த நாள்: 10 December 2022.
3. ↑  "Temples Encyclopedia". *Penmai Community Forum* (ஆங்கிலம்). 2022-12-10 அன்று பார்க்கப்பட்டது.
4. ↑  "கோயில் தீர்த்தத்தொட்டி பக்தர்களால் சுத்தமானது : அறநிலையத்துறை கண்டுகொள்ளவில்லை". *www.dinakaran.com*. 2022-12-10 அன்று மூலம் பரணிடப்பட்டது. 2022-12-10 அன்று பார்க்கப்பட்டது.
5. ↑  "Government of Tamil Nadu – Hindu Religious & Charitable Endowments Department". *hrce.tn.gov.in*. 2022-12-10 அன்று பார்க்கப்பட்டது.
**வெப்ப நியூத்திரன் அணு உலை** (*thermal neutron reactor*) என்பது மெதுவான அல்லது வெப்ப நியூத்திரன்களை பயன்படுத்தும் ஓர் அணுக்கரு உலை ஆகும். பெரும்பாலான மின் அணுஉலைகள் இவ்வகையானவையே. இவற்றில் நியூத்திரன் மட்டுப்படுத்தி மூலம் நியூத்திரன்களின் வேகத்தை, தங்களைச் சூழ்ந்துள்ள துகள்களின் சராசரி ஆற்றலுக்கு இணையாகும்வரை குறைக்கப்படுகிறது; அதாவது, நியூத்திரன்களின் வேகம் குறைந்த வேகத்திலுள்ள வெப்ப நியூத்திரன்களின் வேகத்திற்கு குறைக்கப்படுகிறது.. யுரேனியம்-235 இன் அணுக்கருனி குறுக்குப்பாகம் மெதுவான வெப்ப நியூத்திரன்களுக்கு ஏறத்தாழ 1000 பார்ன்கள். இதுவே விரைவு நியூத்திரன்களுக்கு 1 பார்னுக்கு அண்மித்துள்ளது.

யுரேனியம்-235களை வெப்ப நியூத்திரன்கள் தாக்கும்போது பிளவுபட யுரேனியம்-238 ஐ விடக் கூடுதல் வாய்ப்புள்ளது. எனவே U-235 பிளவிலிருந்து ஒரு நியூத்திரனாவது மற்றொரு அணுக்கருனியை தாக்கி அதுவும் பிளவுபட ஏதுவானால் தொடர்வினை நீடிக்கும். இவ்வாறு தொடர்வினை தன்னாலேயே நீடிக்குமானால் அது *உய்நிலை எதிர்வினை* எனப்படும். இந்த நிலையை எட்டக்கூடிய U-235யின் திண்மை உய்நிலை பொருண்மை எனப்படுகிறது.

**வெப்ப அணு உலைகளில் கீழ்கண்டவை அமைந்துள்ளன**:

* நியூத்திரன் மட்டுப்படுத்தி - நியூத்திரன்களின் வேகத்தை மட்டுப்படுத்த.
* அணு எரிபொருள் - அணுக்கரு பிளவு படக்கூடிய பொருள், பொதுவாக யுரேனியம்.
* கதிர்வீச்சு காப்புக் கட்டிடம் - ஒரு நெருக்கடிநிலையிலும் கதிர்வீச்சு வெளியேறா வண்ணம் வடிவமைக்கப்பட்டது.
* அணுக்கரு உலைக்கலன் - குளிர்வியையும் கருவத்தையும் உள்ளடக்கிய அழுத்தக் கலன்.
* கதிர்வீச்சுக் கேடயம் - அயனாக்கற் கதிர்வீச்சு தாக்கத்திலிருந்து மனிதர்களையும் சுற்றுச்சூழலையும் பாதுகாக்க
* அணுஉலையின் பல்வேறு அமைப்புக்களை கண்காணிக்கவும் கட்டுப்படுத்தவும் தேவையான அளவுக்கருவிகள்.

இவற்றையும் காண்க
----------------

* செறிவூட்டப்பட்ட யுரேனியம்
* விரைவு நியூத்திரன்
* விரைவு நியூத்திரன் அணு உலை
* நியூத்திரன் மட்டுப்படுத்தி
* அணுக்கரு பிளவு
* யுரேனியம்-235
* யுரேனியம்-238

மேற்கோள்கள்
-----------

1. ↑  "Some Physics of Uranium". 2007-07-17 அன்று மூலம் பரணிடப்பட்டது. 2009-01-18 அன்று பார்க்கப்பட்டது.
**புச்சியித்தா தெத்துசுயா** (அக்டோபர் 23, 1920 - நவம்பர் 19, 1998), (யப்பானிய மொழி:藤田哲也 Fujita Tetsuya) என்பவர் புயல் காற்று, இடி, சூறாவளி, கொடுங்குழல் காற்று போன்றவை பற்றி ஆய்வு செய்து புகழ் படைத்த யப்பானிய வானிலை அறிஞர்.

இவர் யப்பானில் புக்குவோக்கா மாகாணத்தில் கிட்டாகியூழ்சூ என்னும் ஊரில் பிறந்தார். இவர் கியூழ்சூ தொழில்நுட்பக்கல்லூரியில் படித்துப் பின்னர் அங்கேயே இணைப்பேராசிரியராக 1953 வரை இருந்தார். பின்னர் அமெரிக்காவில் உள்ள சிக்காகோ பல்கலைக்கழகத்தால் அழைக்கப்பட்டு அங்குப் பேராசிரியராக இருந்தார்.

இவரின் புகழுக்கு முக்கியக் காரணம் இவர் பெயரால் கொடுங்குழல் காற்றின் (*tornado*) வலிமையை அளக்கும் ஒரு அளவீடு புச்சியித்தா அளவீடு என வழங்கப்படுகின்றது. ஒளியின் துணையால் அளக்கப்படும் முறைகளைக்கொண்டு கொடுங்குழற் காற்றில் வெவ்வேறு உயரங்களில் உள்ள காற்றின் வேகத்தை அளக்கும் முறைகளை இவர் வகுத்து 1971 இல் அறிமுகப்படுத்தினார். கொடுங்குழற் காற்றில் மணிக்கு 500 கி.மீ வேகம் உடைய சுழலிக் காற்றும் உண்டு. இவருடைய பெயரால் வழங்கும் புச்சியித்தா அளவீட்டில் F0,F1 என F5 வரை உள்ளன. இவர் பெயரால் 2007 ஆம் ஆண்டு மேம்படுத்தப்பட்ட புச்சியித்தா அளவுகோலும் அறிமுகப்படுத்தப்பட்டது.

நூல்
----

* Fujita, Tetsuya Theodore (1992). Memoirs of an An Effort to Unlock the Mystery of Severe Storms. WRL Research Paper Number 239.

வெளி இணைப்புகள்
---------------

* டாக்டர் ஃவுஜித்தாவுக்குப் பாராட்டு
* Dr. டாக்டர் ஃவுஜித்தா பரணிடப்பட்டது 2010-11-30 at the வந்தவழி இயந்திரம்
* The இணையத்தில் கொடுங்குழற்காற்று பற்றிய அடிக்கடி கேட்கப்படும் கேள்வி-பதில்கள்
* Tornadoes and Severe Weather - In டாக்டர் ஃவுஜித்தா நினைவாக
* A Tribute to the Works of T. Theodore Fujita
* ஃவுஜித்தாவின் படைப்புகள்
* ஃவுஜித்தா நினைவு கண்காட்சி பரணிடப்பட்டது 2007-01-01 at the வந்தவழி இயந்திரம் (சப்பனிய மொழியில்)
போர்னியோ மழைக்காடு
**வெப்ப வலயக் காடு** என்பது வெப்ப வலயங்கள் என்று அழைக்கப்படும் கடகக் கோட்டையும் மகரக்கோட்டையும் ஒட்டியுள்ள பகுதிகளில் உள்ள காடுகளைக் குறிக்கும். வெப்ப வலயக் காடுகளை வகைப்படுத்துவது கடினம். எனினும் உலகில் உள்ள காடுகளில் கிட்டத்தட்ட பாதி காடுகள் வெப்பவலயக் காடுகளே ஆகும்.

வெப்ப வலயக் காடுகள் என்பவை பசுமை மாறா மழைக்காடுகளும் ஈரப்பதமான காடுகள் என்று எண்ணப்பட்டாலும் உண்மையில் 60% காடுகளே மழைக்காடுகள் ஆகும். மீதமுள்ள காடுகள் மாங்குரோவ், வறண்ட காடுகள், சவான்னா முதலான பல்வேறு வகையான காடுகளாகும்.

 வெப்ப வலயக்காடுகள் - சூழல் மண்டலங்கள் (FAO)

அச்சுறுத்தல்
------------

நிறைய காடுகள் உயிரியல் பல்வகைமை நிறைந்த பகுதிகளாக அடையாளப் படுத்தப்பட்டிருந்தாலும் அவற்றுள் பல காடுகள் இயற்கையாகவம் மனிதர்களாலும் பாதிக்கப்படுகின்றன. அனைத்து வெப்ப வலயக் காடுகளும் ஏதேனும் ஒரு வகையில் பாதிக்கப்பட்டுள்ளன.

போர்னியோவில் நடத்தப்பட்ட ஆய்வொன்று, 1978 க்கும் 2018 க்கும் இடையில் எவ்வாறு காடுகளின் அளவு போர்னியோத் தீவின் அளவில் 76%-இல் இருந்து 50%-ஆகக் குறைந்தது என்பதை விளக்குகிறது. இது பெரும்பாலும் தீயினாலும் விளைநிலப் பெருக்கத்தினாலும் நடைபெற்றதாகும்.

மேற்கோள்கள்
-----------

1. ↑  D’Annunzio, Rémi, Lindquist, Erik J.MacDicken, Kenneth G. 2017 "Global forest land-use change from 1990 to 2010: an update to a global remote sensing survey of forests Forest Resource Assessment Working Paper 187" FAO, Rome.
2. ↑  Anatoly Shvidenko, Charles Victor Barber, Reidar Persson et al. 2005 "Millennium ecosystem assessment." Ecosystems and human wellbeing: a framework for assessment Washington, DC: Island Press
3. ↑  Robin L. Chazdon 2003 "Tropical forest recovery: legacies of human impact and natural disturbances" Perspectives in Plant Ecology, Evolution and Systematics 6/1,2, pp. 51–71
4. ↑  Gaveau DLA (2016) *What a difference 4 decades make: Deforestation in Borneo since 1973* CIFOR (retrieved 29 October 2017)
**காஞ்சிபுரம் சுப்ரமணிய சுவாமி கோயில்** தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுப்பிரமணிய சுவாமி, வள்ளி, தெய்வயானை சன்னதிகளும், வள்ளி, தெய்வயானை, உருகுமுள்ள பெருமாள், தேவசேனாபதி ஈஸ்வரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. வைகாசி மாதம் 3 ஆம் நாள் புறப்பாடு மற்றும் 10 ஆம் நாள் புறப்பாடு முக்கிய திருவிழாவாக நடைபெறுகிறது. ஐப்பசி மாதம் 6 ஆம் நாள் மற்றும் 7 ஆம் நாள் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வெப்ப ஒளிர்வு கதிர் ஏற்பளவுமானி** (Thermoluminescence dosimeter), என்பது கதிர் வீச்சின் அளவினை கண்டறிய உதவும் ஒரு கருவியாகும்.

செயல்படும் முறை
---------------

லித்தியம் புளூரைட் (Lithium fluoride), கால்சியம் சல்பேட்டு போன்ற சில படிகங்கள் அயனியாக்கும் கதிர் வீச்சிற்கு ஆட்படும் போது, அக்கதிரிலிருந்து ஆற்றலை ஏற்றுக் கொள்கிறது. இப்படிகங்களை பின்னால் சூடாக்கும் போது அவைகள் ஒளியை வெளியிடுகின்றன. வெளிப்படும் ஒளியின் அளவு ஏற்றுக் கொண்ட கதிர் வீச்சிற்கு நேர்விகிதத்தில் உள்ளது. குறைந்த ஏற்பளவு, குறைந்த அளவு ஒளியினையும்; அதிக ஏற்பளவு, அதிக ஒளியினையும் கொடுக்கும். படிகங்களைச் சூடேற்றுவதால் பெறப்படும் ஒளியினை ஒளிபெருக்கியின்(Photo multiplier tube) மூலம் அதிகரிக்கலாம். இன்றைய அறிவியல் இவ்வொளியினை கதிர் ஏற்பளவாக கொடுத்து விடுகிறது.

கதிர்வீச்சுப் புலங்களில் பணிபுரிகிறவர்கள், பணியின் போது பெறும் அளவினைக் காண இதனைப் பயன் படுத்துகிறார்கள். புற்றுதிசுக்களிலும் பிற முக்கியமான உடலுறுப்புகளிலும் கதிர் ஏற்பளவினைக் காணப்பயன்படுகிறது.

வெளி இணைப்புகள்
---------------

* வெப்ப ஒளிர்வு கதிர் ஏற்பளவுமானி பயன்படுத்தி செய்யும் சிகிச்சை முறை பப்மெட் சென்ட்ரல் தளத்தில்.
**மனோதர்மம்** எனும் சொல், கருநாடக இசைத் துறையில் வழங்கப்பெறுவதாகும். ஒரு இசைக் கலைஞர், கச்சேரி நடந்துகொண்டிருக்கும்போது தனது படைப்புத்திறனை முன்னேற்பாடின்றி வெளிப்படுமாறு செய்தல் (improvisation) *மனோதர்மம்* என்றழைக்கப்படுகிறது. இந்த மனோதர்மம், இசையிலக்கணத்திற்கு (இராகம் மற்றும் தாளம்) உட்பட்டு இருக்கவேண்டும் என்பதும் குறிப்பிடத்தக்கது.

விளக்கம்
--------

'மனோதர்மா' எனும் சமசுகிருத சொல், 'மன ஒழுங்கமைவு' (order of the mind) எனப் பொருள்படும். இதனையே 'மனோதர்மம்' என தமிழில் குறிப்பிடுகிறார்கள்.

மனோதர்மத்தின் முக்கிய மூலகங்களாக நிரவல், கல்பனா சுவரம், இராக ஆலாபனை மற்றும் தனி ஆவர்த்தனம் உள்ளன. இராகம்-தானம்-பல்லவி எனும் இசைவடிவம், மனோதர்மத்தின் வெளிப்பாடாகும்.

வரலாறு
------

பழங்காலத்து கருநாடக இசைக் கலைஞர்கள், அவர்கள் எந்த இசைவடிவில் சிறந்து விளங்கினார்களோ அப்பெயரை அடைமொழியாகக்கொண்டு அழைக்கப்பட்டார்கள். உதாரணமாக '**பல்லவி'** சேச ஐயர், '**அதான'** அப்பையா, '**தோடி'** சீதாராமையா போன்றோரைக் குறிப்பிடலாம். இவர்களில் சீதாராமையா, எட்டு முழு தினங்களுக்கு தொடர்ந்து தோடி இராகத்தைப் பாடியதாகச் சொல்லப்படுவதுண்டு.

உசாத்துணை
---------

* 'Manodharma mysteries' எனும் தலைப்பில் 'த இந்து' ஆங்கில நாளிதழில் (திசம்பர் 19, 2012) எழுதப்பட்ட ஒரு கட்டுரை.

வெளியிணைப்புகள்
---------------

* "மனோதர்மம் என்ற சொல்லினைப் புரிந்துகொள்ள ஒரு இசை விமர்சனக் கட்டுரை". The Hindu. 2008-01-11. 2008-01-16 அன்று மூலம் பரணிடப்பட்டது. 2013-01-02 அன்று பார்க்கப்பட்டது. Italic or bold markup not allowed in: `|publisher=` (உதவி)
* TM Krishna: Manodharma - A Lec-Dem Part One - டி. எம். கிருஷ்ணாவின் விளக்க உரைக் காணொலி (முதல் பகுதி)
* TM Krishna: Manodharma - A Lec-Dem Part Two - டி. எம். கிருஷ்ணாவின் விளக்க உரைக் காணொலி (இரண்டாம் பகுதி)
* TM Krishna: Manodharma - A Lec-Dem Part Three - டி. எம். கிருஷ்ணாவின் விளக்க உரைக் காணொலி (மூன்றாம் பகுதி)
**அரசடித்தீவு விக்னேஸ்வரா மகா வித்தியாலயம்** இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள இப்பாடசாலை இலங்கை அரசாங்கத்தினால் புதிதாக அறிமுகப்படுத்தப்பட்டுள்ள ஆயிரம் பாடசாலைகள் திட்டத்தின் கீழ் ஒரு பாடசாலையாக தெரிவு செய்யப்பட்டுள்ளது.

ஆரம்பம்
-------

இப்பாடசாலை சூன் 1, 1910இல் ஆரம்பிக்கப்பட்டது. பாடசாலை ஆரம்பிக்கப்பட்ட நேரத்தில் 12 மாணவர்கள் இப்பாடசாலையில் இருந்தனர்.

பாடசாலையின் மகுடவாசகம்
----------------------

* ஒழுக்கமுடன் உயர் கல்வி பெறுவோம்

உருவாக்கமும், வரலாற்று பின்னணியும்
----------------------------------

கிறிஸ்தவ சமயத்தைப் பின்பற்றுவோருக்கு முன்னுரிமை வழங்கும் நோக்குடன் இப்பாடசாலை தொடங்கப்பட்டது.[] இந்த நோக்கத்தை அடிப்படையாகக் கொண்டு 1910ம் ஆண்டில் கொப்பரசு சுவாமிகளால் உருவாக்கப்பட்ட இப்பாடசாலைக்கு ஆரம்பத்தில் மட்/அரசத்தீவு உரோமன் கத்தோலிக்க மிசன் பாடசாலை எனப்பெயர் வைத்தனர். 1923ம் ஆண்டு காலப்பகுதியில் இப்பாடசாலையில் இரண்டு வகுப்புக்கள் மாத்திரம் காணப்பட்டது. 1978ல் மட்/அரசத்தீவு கனிஸ்ட வித்தியாலயம் எனவும், 1980ம் ஆண்டில் அரசடித்தீவு விக்னேஸ்வரா வித்தியாலயம் எனவும், 1990ம் ஆண்டு மட்/அரசடித்தீவு விக்னேஸ்வரா மகா வித்தியாயமாகவும் பெயர் மாற்றப்பட்டது.

தற்போதைய நிலை
-------------

இப்பாடசாலையில் தற்போது 778 மாணவர்கள் கல்வி பயில்கின்றனர். மொத்தமாக 32 ஆசிரியர்கள் சேவையாற்றுகின்றனர். தற்போதைய அதிபராக வீ. கோபாலப்பிள்ளை பணியாற்றி வருகின்றார்.

பாடசாலையின் அபிவிருத்திகளும், சிறப்பம்சங்களும்
----------------------------------------------

இப்பாடசாலை ஆரம்பத்தில் உரோமன் கத்தோலிக்கப் பாடசாலையாக இருந்த பின்னரே மட்/அரசடித்தீவு விக்னேஸ்வரா மகாவித்யாலயமாக பெயர் மாற்றப்பட்டு தரம் உயர்த்ப்பட்டது. இப் பாடசாலை மாணவர்கள் மாவட்ட மட்டம், மாகாணமட்டம் போட்டிகளிலும் பங்குபற்றி பல சாதனைகள் படைத்துள்ளனர். அதேநேரத்தில் கல்வி அபிவிருத்தியிலும் பல்வேறு முன்னேற்றங்கள் காணப்படுகின்றன. 2007ம் ஆண்டுகளில் ஏற்பட்ட இடப்பெயர்வுகளுக்கு முன்னர் இப்பாடசாலையில் கணணிகூடம், பேன்ட் வாத்தியம், விஞ்ஞான ஆய்வுகூடம், ஒலி-ஒளி சாதனக் கூடம் என்பன அமைந்திருந்தன. ஆனால் இடம் பெயர்வுக்கு பின்னால் அவை அனைத்தும் இழக்கப்பட்ட பாடசாலையாக இது மாறிவிட்டது. இருந்தும் சில அரசசார்பற்ற நிறுவனங்களின் உதவிகளைக் கொண்டு இழந்த பௌதீக வளங்களை பெறுவதற்கு முயற்சிகள் மேற்கொள்ளப்பட்டு வருகின்றன.

அமெரிக்க நிறுவன உதவி
--------------------

கட்டடவசதி மிகவும் குறைவாக காணப்பட்ட இப்பாடசாலைக்கு அமெரிக்க உதவி நிறுவனம் USAID 2009ம் ஆண்டு இரு மாடி கட்டங்களை அமைத்துக் கொடுத்தது. இதன் மூலம் பாடசாலையின் இடநெருக்கடி ஒரளவு குறைந்துள்ளது. இப்பாடசாலை எதிர்வரும் ஆண்டில் நூற்றாண்டு நிறைவு விழாவைக் கொண்டாடவிருக்கின்றது.

பாடசாலைக் கீதம்
---------------

அரசடித்தீவினில் அமைந்திடும் வித்தி
ஆலயமே கலை ஆலயமே
ஆயிரம்மாயிரம் ஆண்டுகளாக
அருள்மொழியும் தான் தோன்றி
ஈஸ்வரன் கருணை எமக்கிருப்பதனால்
எழுவோம் முயல்வோம் வாழ்வோம்
இறைவனின் திருவடி துதிப்போம்
எமையீன்றதாய் தந்தையை மதிப்போம்.
அறிவே குரு என நினைப்போம்
அகிலம் போற்ற வாழ்வோம்
அரசடித்தீவினில்…………
தாய் மொழியாந் தமிழ்தேன்மொழியோடு
தரணி மொழி ஆங்கிலமும்
வாழ்வினைப் பெருக்கும் கமத் தொழிலோடு
வளம்தரும் கைத்தொழில் பயில்வோம்
மாண்புறு கலை விஞ்ஞானம்-அது
மதியபுதிய விஞ்ஞானம்
ஓங்கிய கணிதமும் படிப்போம்
ஆரசடித்தீவினில்………..
**மேட்டூர் தங்கமலை பாலசுப்ரமணியசுவாமி கோயில்** தமிழ்நாட்டில் சேலம் மாவட்டம், மேட்டூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் தங்கமலை பாலசுப்ரமணிய சுவாமி சன்னதியும், விநாயகர், ஆஞ்சநேயர், ஐயப்பன், துர்க்கையம்மன், ஈஸ்வரர், பெருமாள், ஸ்ரீதேவி பூதேவி, நவகிரகம், சனீஸ்வரன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. [[தை மாதம்]] 1 நாள் தைப்பூசம் முக்கிய திருவிழாவாக நடைபெறுகிறது. கார்த்திகை மாதம் 6வது நாள் சூரஹம்சாரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மனோஜ் பார்கவா** (பிறப்பு 1953) ஒரு தொழில் முனைவோராகவும் பெரும் செல்வந்தராகவும் அமெரிக்காவில் வாழ்ந்து வரும் இந்தியர் ஆவார். இவர் 5-அவர் எனர்ஜி நிறுவனத்தின் நிறுவனரும் தலைமைச் செயல் அதிகாரியுமாவார்..

பிறப்பும் வளர்ச்சியும்
----------------------

உத்தரப் பிரதேச மாநிலத் தலைநகரான லக்னோவில் பிறந்தவர். சிறியவனாக இருக்கும்போது பெற்றோர்களுடன் அமெரிக்காவில் குடியேறினார். இளம் அகவையில் இவர் கட்டடத் தொழிலாளியாகவும் கணக்கு எழுதும் எழுத்தராகவும் வாடகைக் கார் ஓட்டியாகவும் அச்சு எந்திரத் தொழிலாளியாகவும் அலுவலக மேலாளராகவும் வேலை செய்தார். 5 அவர் எனர்ஜி என்னும் சக்தி பானத்தை இவருடைய லிவிங் எசன்சியல் என்னும் வணிக நிறுவனம் விற்பனை செய்கிறது. ஆண்டுக்கு ஒரு பில்லியன் டாலர் இந்த ஊக்கப் பானம் விற்பனை ஆகிறது.

ஹான்ஸ் பவுண்டேசன்
-----------------

2009 இல் ஹான்ஸ் பவுண்டேசன் என்னும் நிறுவனத்தை மனோஜ் பார்கவா உருவாக்கினார். உத்தராகண்டம் மாநிலத்தைப் பலவகையாலும் அதன் வளர்ச்சிக்கு உதவவேண்டும் என்னும் நோக்கில் இந்த அறக்கட்டளை முனைந்துள்ளது. 2020 ஆம் ஆண்டுக்குள் உத்தராகண்டம் மாநிலத்தைப் பலவகையாலும் வளர்த்தெடுக்க இவ்வமைப்பு தீர்மானித்துள்ளது. மாநிலம் முழுமையும் உள்ள ஏழைகளுக்குப் பொருளாதார உதவிகள் செய்ய உள்ளது. உத்தராகண்டம் மாநில வளர்ச்சியின் பொருட்டு இவருடைய தொண்டு நிறுவனம் ஐந்நூறு கோடி ரூபாய் உதவித் தொகை வழங்க முடிவு செய்துள்ளது அடிமட்டத்தில் இயங்கும் தன்னார்வத் தொண்டு நிறுவனங்களுக்கு நிதி உதவிகளைச் செய்கிறது. குழந்தைகளின் கல்வி வளர்ச்சிக்கும் நோய்கள் தடுப்பு முயற்சிக்கும் பிற துறை வளர்ச்சிக்கும் முன்னேற்றத்திற்கும் ஹான்ஸ் பவுண்டேசன் நிதி உதவிகளைச் செய்து வருகிறது.

மேற்கோள்கள்
-----------

1. ↑  Duggan, Daniel; Dustin Walsh (30 May – 5 June 2011). "Energy Drink King Behind $100M Fund". *Crain's Detroit Business* **27** (22). .
2. ↑  Ajmani, Virender. "From Lucknow, India, to Farmington Hills, Michigan". *webpage*. Michigan Indian Community Blog. 14 நவம்பர் 2014 அன்று மூலம் பரணிடப்பட்டது. 11 February 1012 அன்று பார்க்கப்பட்டது. Check date values in: `|accessdate=` (உதவி)
3. ↑  "காப்பகப்படுத்தப்பட்ட நகல்". 2014-11-09 அன்று மூலம் பரணிடப்பட்டது. 2014-11-11 அன்று பார்க்கப்பட்டது.

* 
*
மாறுபக்கச்சவ்வுப் புரதங்களின் வரைபடம்:
1. ஒற்றை மாறுபக்க ஆல்ஃபா-சுருளை (ஒற்றைவழி சவ்வுப்புரதம்)
2. பல்வழி மாறுபக்கச்சவ்வு ஆல்ஃபா-சுருளை வடிவப் புரதம் 
3. பல்வழி மாறுபக்கச்சவ்வு பீட்டா தகடு புரதம். சவ்வு வெளிர்பழுப்பு நிறத்தில் குறிக்கப்பட்டுள்ளது
உயிரணு மென்சவ்வின் ஒருபுறத்திலிருந்து மறுபுறம் செல்லும் புரதம் **மாறுபக்கச்சவ்வுப் புரதம்** (transmembrane protein; TP) எனப்படும். பல்வேறு மாறுபக்கச் சவ்வுப்புரதங்களும் குறிப்பிட்ட பொருள்களை உயிரியசவ்வின் ஊடாகக் செல் உள்ளேயும் அல்லது கழிவாக உள்ள உடன் விளைபொருள்களை செல்லுக்கு வெளியேயும் கடத்துவதற்கு அனுமதித்தோ அல்லது மறுத்தோ செயல்படும் வாயில்களாக அல்லது பொருளேற்ற தளங்களாக உள்ளன. அனைத்து மாறுபக்கச்சவ்வுப் புரதங்களும் ஒருங்கிணைந்த சவ்வுப் புரதங்களாகும். ஆனால், ஒருங்கிணைந்த சவ்வுப் புரதங்கள் அனைத்தும் மாறுபக்கச்சவ்வுப் புரதங்கள் இல்லை[1]. மாறுபக்கப் புரதங்களில் ஆல்ஃபா-சுருளை மற்றும் பீட்டா உருளை என இரண்டு அடிப்படையான வகைகள் உள்ளன[2].

மேற்கோள்கள்
-----------

1. ↑  Steven R. Goodman (2008). *Medical cell biology*. Academic Press. பக். 37–. பன்னாட்டுத் தரப்புத்தக எண்:978-0-12-370458-0.. பார்த்த நாள்: 24 November 2010.
2. ↑  Jin Xiong (2006). *Essential bioinformatics*. Cambridge University Press. பக். 208–. பன்னாட்டுத் தரப்புத்தக எண்:978-0-521-84098-9.. பார்த்த நாள்: 13 November 2010.
**புசுகர்** கண்காட்சி, **புசுகர் ஒட்டகக் கண்காட்சி** அல்லது உள்நாட்டில் கார்த்திகை மேளா அல்லது **புசுகர்** கா மேளா என்றும் அழைக்கப்படுகிறது. இது இந்தியாவின் இராசத்தான் மாநிலத்தில் அஜ்மீர் மாவட்டத்தில் உள்ள அஜ்மீர் நகருக்கு அருகிலுள்ள புஷ்கர் நகரில் ஆண்டுதோறும் நடைபெறும் பல நாள் கால்நடைக் கண்காட்சி மற்றும் கலாச்சார விழாவாகும். இந்தக் கண்காட்சி **இந்து** நாட்காட்டி மாதமான கார்த்திகை மாதத்தில் தொடங்கிக் கார்த்திகை பௌர்ணமியில் முடிவடைகிறது, இது பொதுவாகக் கிரிகோரியன் நாட்காட்டியின்படி **அக்டோபர்** பிற்பகுதியிலோ அல்லது **நவம்பர்** தொடக்கத்திலோ ஒன்றி வரும். 1998 ஆம் ஆண்டில், ஆண்டு முழுவதும் 1 மில்லியனுக்கும் அதிகமான பார்வையாளர்கள் புஷ்கருக்கு வந்தனர். **புசுகர்** கண்காட்சி மட்டும் 200,000 பார்வையாளர்களை ஈர்க்கிறது.

புசுகர் கண்காட்சி  இந்தியாவின் மிகப்பெரிய ஒட்டகம், குதிரை மற்றும் கால்நடைக் கண்காட்சிகளில் ஒன்றாகும். கால்நடை வர்த்தகம் தவிர, புசுகர் ஏரிக்கு இந்துக்களுக்கு இது ஒரு முக்கியமான புனித யாத்திரைப் பருவமாகும். குளிர் காலப் பருவமும், வண்ணமயமான கலாச்சார கருப்பொருள்களும் ஏராளமாக இருப்பதால், இக்கண்காட்சி உள்நாட்டு மற்றும் வெளிநாட்டு பயணிகளுக்கு குறிப்பிடத்தக்க சுற்றுலா அம்சமாக மாறியுள்ளது. கலாச்சார நிகழ்வுகள் மற்றும் போட்டிகள் நடனங்கள், பெண்கள் மற்றும் ஆண்கள் அணிகளுக்கு இடையேயான கயிறு இழுத்தல் போன்ற பல போட்டிகளும் நடப்பதுண்டு. மிக நீண்ட மீசையைக் கொண்டவருக்கான போட்டியும் மணமக்கள் போட்டியும் கூட நடக்கும்.   

கண்காட்சி நடக்கும் புசுகர் ஏரியின் கரைக்கு ஆயிரக்கணக்கான மக்கள் செல்கின்றனர். ஆண்கள் தங்கள் கால்நடைகளை வியாபாரம் செய்கிறார்கள், அதில் ஒட்டகங்கள், குதிரைகள், மாடுகள், செம்மறி ஆடுகள் ஆகியவை அடங்கும்.  வளையல்கள், துணிகள், ஜவுளிகள் மற்றும் துணியால் ஆன கைவினைப்பொருட்கள் கடைகளில் கிராமப்புற குடும்பங்கள் பொருள்களை வாங்குவதில் விருப்பத்துடன் ஈடுபடுகின்றனர். இசை, பாடல்கள் மற்றும் கண்காட்சிகளுடன் திருவிழாவில் ஒட்டகப் பந்தயம் தொடங்குகிறது. இந்த நிகழ்வுகளுக்கு இடையில், ஒட்டகத்தால் பொருட்களை எவ்வாறு கொண்டு வர முடியும் என்ற சோதனையோட்டம் மிகவும் விருப்பத்துடன் எதிர்நோக்கப்படுகிறது. 

புசுகர் ராஜஸ்தானின் மத்திய-கிழக்கு பகுதியில், ஆரவல்லி மலையின் மேற்குப் பகுதியில் உள்ளது. புசுகருக்கு அருகிலுள்ள விமான நிலையம் அஜ்மீரில் உள்ள கிஷன்கர் விமான நிலையம் ஆகும். இது அஜ்மீரிலிருந்து சுமார் 40 கிலோமீட்டர் (25 மைல்கள்) வடகிழக்கில் அமைந்துள்ளது. ஜெய்ப்பூர் இந்தியாவின் அனைத்து முக்கிய நகரங்களுடனும் நன்கு இணைக்கப்பட்டுள்ளது. புசுகர் அஜ்மீரிலிந்து 10 கிலோமீட்டர் (6.2 மைல்கள்) தொலைவில் இருக்கும். அஜ்மீரிலிருந்து, ஆரவல்லி மலைத்தொடரின் மேல் செல்லும் புசுகர் சாலை (நெடுஞ்சாலை 58) வழியாக இணைக்கப்பட்டுள்ளது. அஜ்மீரே மிக அருகில் உள்ள முக்கியத் தொடருந்து நிலையமுமாகும்.

மேற்கோள்கள்
-----------

1. ↑  Pushkar Fair, Rajasthan
2. ↑  RAJASTHAN: IT'S FAIR TIME IN PUSHKAR, Outlook Traveller (26 October 2016)
3. ↑  Lasseter, Tom (25 November 2015). "Pushkar Camel Fair Lights Up the Indian Thar Desert". Bloomberg. 10 December 2018 அன்று பார்க்கப்பட்டது.
4. ↑  "The Desert Comes Alive Once Again... Pushkar Camel Fair 2011". 7 November 2011 அன்று மூலம் பரணிடப்பட்டது. 31 October 2011 அன்று பார்க்கப்பட்டது.
5. ↑  Pushkar தி இம்பீரியல் கெசட்டியர் ஆப் இந்தியா, 1909, v. 21, *p. 1.*
இந்த நப்பாலத்தனார் சங்ககாலப் புலவர்களில் ஒருவர். இவரது ஊர் மாறோக்கம். இவர் ஒரு கணியர் (சோதிடர்). இவரது கணிப்பு காதலர் இருவரிடையே இருக்கும் காமத்தை மையமாகக் கொண்டு அளவிடுவது. சங்கத்தொகை நூல்களில் இவரது பாடலாக ஒன்றே ஒன்று உள்ளது. அது அகநானூறு 377ஆம் பாடலாக இருக்கிறது. பாலைத் திணை மேலது.

இவரது பாடல் தரும் செய்தி
------------------------

* வல்லு விளையாட்டு

ஊர் மன்றத்தில் தலை நரைத்துப்போன அகவை முதிர்ந்த கிழவர்கள் வல்லு விளையாடிக் காலம் கழிப்பர். பாலைநில மறவர் ஆனிரைகளை கவர்வதால் அந்த மன்றம் பாழாகி வெறிச்சோடிக் கிடக்கும். அவர்கள் விளையாடிய வல்லுப் பலகைகள் கறையான் புற்று ஏறிக்கிடக்கும். 

* இரந்தோர்க்கு உதவவே பொருள் ஈட்டுவர்

நசை தர வந்தோர் இரந்த பொருள்களை மழைபோல் கைம்மாறு கருதாமல் வழங்கவே ஆடவர் பொருள் தேடிவர இல்லாளைப் பிரிந்து செல்வர்.

* பாலைநில மறவர் உணவு

கறையான் புல்லரிசியைத் தன் புற்றில் சேர்த்து வைத்திருக்கும். புற்றைக் கிண்டி அந்த விதைக்காத அரிசியை எடுத்து உணவு சமத்துக்கொள்வர்.

இப்படிப்பட்ட வறண்ட நிலத்தில் இளைப்பாறும்போது தன்னை அவர் நினைக்கமாட்டாரா என்று தலைவி ஏங்குவதாக இந்தப் பாடல் அமைந்துள்ளது.
பீபி சினி பள்ளிவாசல் (Bibi Chini Mosque) வங்காளதேசத்தின் பர்குனா மாவட்டத்தில் அமைந்துள்ள ஒரு பழமையான பள்ளிவாசலாகும். தொல்பொருள் தளமான இது பெட்டாகி துணை மாவட்டத்தில் உள்ள பீபி சினி கிராமத்தில் அமைந்துள்ளது. முகலாய கட்டிடக்கலை பாணியில் அமைந்துள்ள பீபி சினி பள்ளிவாசல் சா நேயமத் உல்லா என்ற இசுலாமிய போதகரால் கட்டப்பட்டது.

பள்ளிவாசலுக்கு மூன்று அணுகல் புள்ளிகள் உள்ளன. 33 அடி உயரமும், 33 அடி அகலமும் கொண்ட இப்பள்ளி வாசலின் சுவர்கள் சுமார் 6 அடி அகலம் கொண்டவையாகும். சா சூயா வங்காளத்திற்கும் ஒடிசாவிற்கும் ஆளுநராக இருந்தபோது சா நேயமத் உல்லா 1659 ஆம் ஆண்டு சில சீடர்களுடன் இப்பகுதிக்கு வந்தார். பள்ளிவாசலைக் கட்டிக் கொடுக்கும்படி சூயா அவரிடம் கோரிக்கை விடுத்தார். சா நேயமத் உல்லாவின் மகள் சினி பீபியின் நினைவாக இந்த கிராமம் பெயரிடப்பட்டது. பள்ளிவாசல் இக்கிராமத்தில் அமைந்துள்ளதால் பின்னர் இது பீபி சினி பள்ளிவாசல் என்றும் அழைக்கப்பட்டது. சா நேயமத் உல்லா உல்லா 1700 அம் ஆண்டில் இறந்தார்.

பள்ளிவாசல் முதன்முதலில் 1985 ஆம் ஆண்டு பெட்டாகி துணை மாவட்ட நிர்வாகத்தால் புதுப்பிக்கப்பட்டது. 1992 ஆம் ஆண்டில், தொல்லியல் துறை பள்ளிவாசலின் பராமரிப்பு மற்றும் புனரமைப்புப் பொறுப்பை ஏற்று தொல்லியல் தளமாக பட்டியலிட்டது.

படக் காட்சியகம்
---------------

* 
* நுழைவாயில்நுழைவாயில்
*

மேற்கோள்கள்
-----------

1. ↑  বিবি চিনি মসজিদ, বরগুনা. *archaeology.gov.bd* (Bengali). 3 December 2019 அன்று பார்க்கப்பட்டது.
2. ↑   (in bn). .
3. ↑  বরগুনা জেলা. *Barguna District* (Bengali). 3 டிசம்பர் 2019 அன்று மூலம் பரணிடப்பட்டது. 3 December 2019 அன்று பார்க்கப்பட்டது.
4. ↑   (in en)*banglanews24.com*. .
5. 1 2   (in bn)*Prothom Alo*. .
**நீலம்** (English: Three Colors: Blue, French: Trois couleurs: Bleu) புகழ்பெற்ற போலந்து நாட்டு இயக்குனர் கிரைஸ்டாப்ஃ கெய்ஸ்லாவ்ஸ்கி (Krzysztof Kieślowski) அவர்களின் மூன்று நிறங்கள் திரைப்பட வரிசையில் முதலாவது படமாகும். 1993 ஆம் ஆண்டு வெளிவந்த இத்திரைப்படம், பிரெஞ்சுப் புரட்சியின் கருத்துக்களில் விடுதலையை (Liberty) உட்கருவாகக் கொண்டது. வெள்ளை மற்றும் சிவப்பு அகியவை இப்படத்தைத் தொடர்ந்து வெளிவந்தன.

கதாபாத்திரங்கள்
---------------

ஜூலியட் பினோஷ் (Juliette Binoche) : ஜூலி.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சாலை விபத்தொன்றில் தன் கணவனையும் சிறுவயது மகளையும் பறிகொடுத்த ஜூலி அத்துயரத்தை எவ்வாறு எதிர்கொள்கிறாள் என்பதை இப்படம் சித்தரிக்கிறது. அவள் மனித வாழ்வின் இன்ப துன்பங்கள், பாசப் பிணைப்புகளிலிருந்து 'விடுதலை' அடைந்து 'மனக்கொலை' (Spiritual Suicide) செய்துகொள்ள விரும்புகிறாள். ஆனால் பாரிஸ் நகரத்தில் தெரிந்தவர்களும் புதிய அறிமுகங்களும் விரிக்கும் நேசவலைகள் அவளது வாழ்வை மீட்டெடுக்கின்றன.

விருதுகள்
---------

வெனிஸ் திரைப்பட விழாவில் மூன்று விருதுகள்.

துணுக்குகள்
-----------

சுஹாசினி அவர்கள் இயக்கிய இந்திரா திரைப்படத்தில் நாயகி தன் பின்கரத்தை சுவற்றோடு உராசிச்சென்று சோகத்தை வெளிப்படுத்தும் காட்சி இப்படத்தில் வரும் காட்சியைப் போன்று அமைந்திருப்பது குறிப்பிடத்தகுந்தது.

வெளியிணைப்புகள்
---------------

* சர்வதேச திரைப்பட தரவுத் தளத்தில்